Deutsche Welle
„Deutsche Welle“ (liet. „Vokiška banga“) – visuomeninis Vokietijos radijo ir televizijos transliuotojas. Radijas transliuojamas 32 kalbomis, TV – angliškai, vokiškai, ispaniškai ir arabiškai. Europos transliuotojų sąjungos (EBU) narė. Finansuojamas iš Vokietijos federalinio biudžeto, bet „Deutsche Welle Act“ reglamentuoja, kad turinys nuo Vokietijos Vyriausybės nepriklauso. 2021 m. biudžetas sudarė virš 390 mln. eurų. 1953 m. pradėta transliuoti vakarų Vokietijos visuomeninių radijų programa užsieniui (pirma vokiškai, vėliau ir užsienietiškai). 1960 m. tapo nepriklausoma visuomenine korporacija. Nuo 1992 m. transliuoja ir TV laidas.